ນັກການທູດ ແລະຜູ້ແທນ ສະຫະລັດ ຈະໄປຢ້ຽມຢາມ ມຽນມາ (ເບິ່ງວີດີໂອ)
ນັກການທູດອາວຸໂສ 2 ທ່ານ ແລະຜູ້ແທນ ສະພາຕໍ່າສະຫະລັດ ຈະທໍາການຢ້ຽມຢາມ ມຽນມາ ໃນສັບປະດາໜ້າ.
ນັກການທູດຂັ້ນອາວຸໂສຂອງສະຫະລັດ 2 ທ່ານແລະສະມາຊິກສະພາຕໍ່າສະຫະລັດທ່ານ ນຶ່ງ ຈະເດີນທາງໄປຢ້ຽມຢາມມຽນມາຄົນລະເທື່ອໃນສັບປະດາໜ້າ ເພື່ອຊຸກຍູ້ໃຫ້ລັດຖະ ບານໃໝ່ມຽນມາດໍາເນີນໄປຕາມເສ້ນທາງການປະຕິຮູບຕໍ່ໄປ ສະມາຊິກສະພາຕໍ່າສະຫະລັດ Joe Crowley ຈະເດີນທາງຢ້ຽມຢາມມຽນມາເປັນເວລາ 2 ມື້ ໃນວັນທີ 12 ເດືອນນີ້ ເພື່ອທໍາການໂອ້ລົມສົນທະນາກັບບັນດາເຈົ້າໜ້າທີ່ລັດຖະ ບານພ້ອມທັງພວກຜູ້ນໍາຊົນກຸ່ມນ້ອຍ ແລະທ່ານນາງອອງຊານຊູຈີ ຜູ້ນໍາຝ່າຍຄ້ານທີ່ສໍາ ຄັນຂອງມຽນມາ ຜ່ານມາ ທ່ານ Crowley ໄດ້ຮຽກຮ້ອງໃຫ້ລົງໂທດຢ່າງແຮງຂຶ້ນຕໍ່ພວກ ອະດີດຜູ້ນໍາກອງທັບມຽນມາທີ່ທໍາການປາບປາມເສລີພາບແລະສິດທິມະນຸດນັ້ນ ທ່ານ Derek Mitchell ທີ່ເຄີຍຢ້ຽມຢາມມຽນມາມາຫລາຍເທື່ອນັບແຕ່ທ່ານໄດ້ຖືກແຕ່ງ ຕັ້ງໃນເດືອນສິງຫາຜ່ານມາ ໃຫ້ເປັນທູດພິເສດກ່ຽວກັບມຽນມາ ຈະເດີນທາງໄປຍັງມຽນ ມາໃນວັນຈັນມື້ອື່ນນີ້ ນອກຈາກທໍາການຢ້ຽມຢາມນະຄອນຫລວງ Naypiidaw ແລະນະ ຄອນຢ້າງກຸ້ງ ເມືອງໃຫຍ່ທີ່ສຸດຂອງມຽນມາແລ້ວ ທ່ານ Mitchell ຍັງຈະເດີນທາງໄປຍັງ ເມືອງ Bagan ເພື່ອໄປເບິ່ງໂຄງການການເງິນຂະໜາດນ້ອຍໆ ແລະວຽກການພັດທະນາ ອື່ນໆ ນອກນີ້ ອອກເດີນທາງຢ້ຽມຢາມມຽນມາໃນວັນຈັນມື້ອື່ນນີ້ເຊ່ນກັນ ກໍຈະມີທ່ານ Luis CdeBaca ທູດພິເສດວ່າດ້ວຍການຕໍ່ສູ້ຕ້ານການຄ້າມະນຸດຂອງກະຊວງການຕ່າງປະເທດ ສະຫະລັດ ຊຶ່ງເປົ້າໝາຍຂອງການຢ້ຽມຢາມຂອງທ່ານ ແມ່ນເພື່ອທໍາການປະເມິນເບິ່ງ ສະຖານະການດ້ານການຄ້າມະນຸດ ແລະຫາຊ່ອງທາງຕ່າງໆເພື່ອຊ່ອຍໃນຄວາມພະຍາຍາມ ຂອງລັດຖະບານມຽນມາໃນການຕໍ່ສູ້ກັບການຄ້າມະນຸດນັ້ນ ທີ່ນະຄອນຫລວງ Naypyidaw ທ່ານ Luis CdeBaca ຈະຮ່ວມກັບທ່ານ Mitchell ໃນການໂອ້ລົມສົນທະນາກັນເລື້ອງ ບາດກ້າວຕ່າງໆເພື່ອແກ້ໄຂບັນຫາການຄ້າປະເວນີຂ້າມຊາດ ແລະປັບປຸງສະພາບການດ້ານ ແຮງງານໃຫ້ດີຂຶ້ນ ການຢ້ຽມຢາມຂອງບັນດາເຈົ້າໜ້າທີ່ສະຫະລັດ ໃນປະເທດໃນພາກພື້ນເອເຊຍຕາເວັນ ອອກສຽງໃຕ້ແຫ່ງນີ້ ມີຂຶ້ນຫລັງຈາກການຢ້ຽມຢາມຂອງລັດຖະມົນຕີການຕ່າງປະເທດອັງ ກິດ William Hague ທີ່ເສັດສິ້ນການຢ້ຽມຢາມຂອງທ່ານເປັນເວລາ 2 ມື້ໃນສັບປະດາ ແລ້ວນີ້ ທ່ານ Hague ໄດ້ຮຽກຮ້ອງຊໍ້າແລ້ວຊໍ້າອີກ ໃຫ້ລັດຖະບານໃໝ່ມຽນມາ ຊຶ່ງຂຶ້ນກໍາ ອໍານາດໃນເດືອນມີນາຜ່ານມາໃຫ້ປ່ອຍພວກນັກໂທດການເມືອງທັງໝົດທີ່ຍັງຖືກກັກຂັງຢູ່ ນັ້ນ ໃນການຖະແຫລງຕໍ່ພວກນັກຂ່າວໃນວັນສຸກຜ່ານມານີ້ ທ່ານ Hague ກ່າວວ່າ ບໍ່ມີ ເຫດຜົນໃດໆທີ່ຈະຊັກຊ້າກ່ຽວກັບເລື້ອງນີ້